شەفەق نیوز/ وەزارەت شارەوانی و گەشتوگوزار لە حکومەت هەرێم کوردستان ئمڕوو یەکشەممە رەزامەندی دا لەبان دابینکردن بڕە بودجەیگ ئەرا خاسەوکردن جادەیل سەرەکی سلێمانی.
وەزارەتەگە لە بەیاننامیگ ئمڕوو وت، رەزامەندی دریایە لەبان بڕ 299 ملیۆن و 977 هەزار و 500 دینار، لە چوارچمگ بودجەی ساڵ 2022 ئەرا سلێمانی.
لە بەیاننامەگە وتیش، ئی بڕە پۊلە ئەرا خاسەوکردن  چەن جادەیگ سەرەکیە لە شارەگە.
لە بەیاننامەگە وتیش ئامانج لەیە بەرزەوکردن  ئاست خزمەتگوزاریە لە سلێمانی.
